— 281 — 



andetsteds, men der er dog mindre Forskel mellem Egen paa Lange- 

 land og Egen paa Bregentved, end hvor det gælder Bøg, thi ogsaa 

 paa Bregentved er der gennemgaaende god Vækst hos Egen; med 

 Undren iagttager man Egens Udseende i Sammenligning med de 

 omgivende Bøge ; selv i de tarveligste Bøgebevoksninger kan fore- 

 komme 100 — 200-aarige Ege af en særdeles kraftig Vækst og god 

 Form, endskønt man ved, at der i tidligere Tid langt fra er sparet 

 paa de værdifulde Ege, men at man ofte har hugget de største og 

 bedste. En Sammenligning mellem de ganske unge Bevoksninger, 

 som jeg har haft saa rig Lejlighed til at anstille samtidigt paa 

 Langeland og Bregentved, viser, at Væksten paa dette sidste Sted 

 ikke staar meget tilbage for den man træffer paa Langeland, i 

 Modsætning til hvad der gælder for Bøg, hvor Forskellen er saa 

 iøjnefaldende. 



Frijsenborg har i tidligere Tid baaret megen Eg, og der er 

 anlagt og anlægges stadig omfattende Egekulturer. Om det end 

 maa siges at være en overordentlig rigtig Foranstaltning at fremme 

 Egens Dyrkning paa dette Sted, hvor der absolut kan skabes gode 

 Bevoksninger, saa er dog Væksten saavel hos de yngre som ældre 

 Ege betydelig svagere end paa de to andre Voksesteder. Jeg har 

 paa Langeland ikke set noget til Angreb af Myxosporium, men 

 der har paa Bregentved et enkelt Sted været Angreb af denne 

 Svamp, og paa Frijsenborg skal de unge Ege have lidt meget af 

 dens Angreb. 



Af Rødgran findes paa Langeland saagodt som ingen gamle 

 Bevoksninger, hvilket jeg ikke mener hidrører fra, at der ikke har 

 været Materiale dertil; men Aarsagen maa søges i den Omstændighed, 

 at, medens Bøg og de fleste andre Løvtræer kun synes at være 

 lidet hjemsøgte af Svampeangreb, saa lider Rødgranen paa en 

 ganske ejendommelig Maade deraf, den ødelægges af Trametes i 

 en saadan Grad, at den sædvanlig kun naar en Alder af omkring 

 30 Aar, og selv om man nok saa gerne vilde det. forbyder det sig 

 selv at holde Rødgran i ældre Bevoksninger, den maa ofte hugges 

 i 20 til 30 Aars Alderen paa Grund af Svampens Angreb. 



I Modsætning hertil træffer man paa Frijsenborg Rødgraner i 

 udmærket Vækst; Trametes er vel ogsaa her en farlig Fjende, men 

 Træarten udgør dog en meget væsentlig Del af Skovenes Bevoks- 

 ninger. 



Paa Bregentved findes ikke meget, men dog en Del Rødgran, 

 der vel staar tilbage i Frodighed for Rødgranen paa Frijsenborg, 



